GiliGold/VAD_KnessetCorpus huggingface dataset:
יהל עמית: (ב) בסעיף זה – "הוראות מגבילות" – כל אחד מאלה: סעיף 29 לחוק יסודות התקציב, התשמ"ה-1985; הוראות סעיף 23 לחוק התקציב לשנת הכספים 1982, התשמ"ב-1982; הוראות סעיף 24 לחוק התקציב לשנת הכספים 1983, התשמ"ג-1983; הוראות סעיף 24 לחוק התקציב לשנת הכספים 1984, התשמ"ד-1984; "הסדר פנסיה תקציבית קיים" – הסדר תשלומים המשולמים למי שפרש מאיגוד ערים לכבאות או מהמחלקה לשירותי כבאות ברשות מקומית מידי חודש בחודשו באופן רציף לפי הסכם מקופת האיגוד או רשות מקומית במשך כל ימי חייו, ולאחר מותו לשארו יכול בכפוף להוראות מגבילות: חוק הרשות הארצית לכבאות והצלה, חוק הרשות הארצית לכבאות והצלה, התשע"ב -2012, יום כינון הרשות כהגדרתה בחוק הרשות לכבאות והצלה; "עובד כבאות בפנסיה תקציבית" – עובד העובר שהסדר הפנסיה החל לגביו ערב יום כינון הרשות הוא הסדר פנסיה תקציבית קיים.
יהל עמית: "עובד עובר" – כהגדרתו בסעיף 86 לחוק הרשות הארצית לכבאות והצלה, התשע"ב-2012;
אמנון כהן: אנחנו מצביעים על סעיף 119 בנוסח שהונח על שולחן הוועדה עם התיקונים ועם התוספות.
אמנון כהן: מי בעד סעיף 119?
אמנון כהן: בדיון קודם קיבלנו את ההסתייגות של חבר הכנסת אורי אריאל.
אמנון כהן: הבנתי שיש לו דין ודברים עם משרד הבט"פ.
אמנון כהן: היועץ המשפטי של המשרד יגיד לאיזה הבנות הגעתם.
אמנון כהן: נשמע אם ההבנות מקובלות עלינו.
עודד ברוק: ההבנות היו שהנציבות יקבעו בפקודות שלהם הוראות בנושא דת, וזאת בתוך 4 חודשים ממועד כינון הרשות.
אמנון כהן: איך ייקבעו?
עודד ברוק: בפקודות או בתקנות.
אמנון כהן: תוך 4 חודשים?
עודד ברוק: בתוך 4 חודשים ממועד כינון הרשות.
אמנון כהן: זה מייתר את ההסתייגות שלו?
אמנון כהן: אנחנו מצביעים על הרביזיה של השר?
אמנון כהן: מי בעד הרביזיה של השר?
עודד ברוק: ממועד כינון הרשות.
אמנון כהן: אני אעקוב.
אמנון כהן: אני יודע מה כתוב.
מירי פרנקל-שור: אני לא הבנתי שזה היה ממועד כינון הרשות.
מירי פרנקל-שור: אני הבנתי שזה תוך 4 חודשים מיום אישור החוק.
עודד ברוק: עד אז לא יהיו.
עודד ברוק: .
אמנון כהן: אנחנו בדיון הקודם קיבלנו החלטה לגבי ועדה מייעצת.
אמנון כהן: פה בהתייעצות פנימית שלנו חשבנו שזה יהיה וולונטרי.
אמנון כהן: גם הנציב אמר שזה יהיה וולונטרי.
אמנון כהן: במחשבה שנייה, אחרי שפנו אלי הרבה חברי כנסת מהשורה הראשונה וראיתי גם מכתב של השלטון המקומי, אמרנו שחייב להיות איזה שהוא גוף ציבורי שיהיה ועדה מייעצת, שיביא מהניסיון שלו מהשטח, שיביא כתכנית עבודה דברים טובים.
אמנון כהן: מדובר באנשים שהיו בתפקידים כאלה.
אמנון כהן: סברתי שנחזור לכחול ונגיש את זה כהסתייגות, כי הצבענו על זה אחרת.
אמנון כהן: איך תהיה לנו ועדה מייעצת?
מירי פרנקל-שור: בהתאם לסעיף 81 כמו שהיה בכחול.
יהל עמית: "ועדה מייעצת" – (א) השר ימנה ועדה מייעצת שתפקידה לייעץ לנציב לעניינים הקשורים לרשות לכבאות והצלה ולתפקידיה לפי חוק זה; (ב) הנציב יקבע את הרכב הוועדה, ובלבד שימונו לחברי הוועדה מי שהם בעלי ידע וניסיון בתחום הכבאות וההצלה; (ג) לא יתמנה ולא יכהן כחבר ועדה מי שעלול להימצא במישרין או בעקיפין במצב של ניגוד עניינים בין תפקידו כאמור לבין עניין אישי שלו ולבין תפקיד אחר שלו; (ד) חבר הוועדה המייעצת ימנע מהשתתפות בישיבות אם הנושא עלול לגרום לו להימצא, במישרין או בעקיפין, במצב של ניגוד עניינים בין תפקידו לבין עניין אישי שלו לבין תפקיד אחר שלו; חבר המועצה לא יטפל במסגרת תפקידו בנושא העלול לגרום לו להימצא במצב כזה גם מחוץ לישיבות; (ה) התברר לחבר ועדה מייעצת כי נושא הנידון בישיבה או מטופל על ידו עלול לגרום לו להימצא במצב של ניגוד עניינים כאמור בסעיף קטן (א), יודיע על כך לנציב וליושב-ראש הוועדה; (ו) בסעיף זה, "עניין אישי" – לרבות עניין אישי או תפקיד אחר של בעל עניין בו כהגדרתו בחוק ניירות ערך, התשכ"ח -1998, וכן של קרוב של בעל עניין כאמור.
יהל עמית: "קרוב" – בן זוג, הורה של בן זוג, הורה, הורה הורה, צאצא, צאצא של בן זוג, אח או אחות, גיס או גיסה, צאצא או בן זוג של כל אחד מאלה, סוכן או שותף, וכן תאגיד שהיה מועמד להיות חבר הוועדה או קרובו או מנהלו או נושא משרה בו או שחלקו בהון המניות או בהצבעה או בשניהם או חלק קרובו בהם עולה על 5%;
אמנון כהן: נמנעים –אין אושר ההסתייגות התקבלה, היא תהיה חלק מהחוק.
אמנון כהן: יש עוד הסתייגות אחת לגבי ההסדר בין מערכת הביטחון למשרד לביטחון פנים.
אמנון כהן: מה אומרת ההסתייגות?
יהל עמית: תקנות שנקבעו לפי חוק זה יחולו על מערכת הביטחון, אלא אם כן קבע השר אחרת, ולעניין הגופים המנויים בפסקאות (1)-(4) להגדרה "מערכת הביטחון" ייקבע כאמור בהסכמת השר הממונה, בשים לב לטעמים של ביטחון המדינה, שלום הציבור וביטחונו.
אמנון כהן: אנחנו מצביעים על ההסתייגות הזאת.
אמנון כהן: ההסתייגות אושרה, היא תיכנס לחוק.
אמנון כהן: אנחנו נצביע על המכלול של החוק, כולל כל מה שעבר, כולל ההסתייגויות שהתקבלו.
אמנון כהן: הצעת חוק הרשות הארצית לכבאות והצלה, התשע"ב-2012, כפי שהוסברה, כפי ששינינו, כפי שהוקראה ואחרי שהודנו לכל אלה שהתעסקו בזה.
אמנון כהן: נמנעים – 0
אמנון כהן: אין
אמנון כהן: ידידי, שחר איילון, זכותך להגיד לנו איפה יש לך בעיות.
שחר איילון: מדובר בתהליך היסטורי, במעמד היסטורי.
שחר איילון: אני רוצה להתחיל בך, מר אמנון כהן.
שחר איילון: אני חושב שאתה איש מיוחד.
שחר איילון: אילולא אתה והכישרון המיוחד שלך לתווך, ללחוץ, להתרוצץ בנחישות, באהבה, באיכפתיות, אני חושב שהחוק הזה היה אולי בעוד כמה שנים, לא במועד הזה.
שחר איילון: יש לך חלק בלתי נפרד מהמעמד הזה.
שחר איילון: מגיע לך בזכות להתרווח על הכיסא, לנוח מעט.
שחר איילון: תודה שליווית אותנו לאורך כל התהליך.
שחר איילון: כמובן תודה למירי, היועצת המשפטית, יחד עם אנשי הצוות שלה.
שחר איילון: לחברי הכנסת שליוו אותנו אני רוצה להגיד תודה רבה על שהצבעתם פה אחד וגיליתם תמיכה בכל התהליך.
שחר איילון: כמובן תודה לכל אחד ואחד מהכבאים לוחמי האש.
שחר איילון: אני חושב שכל מי שנמצא פה באולם הזה תרם את חלקו.
שחר איילון: אני רוצה להתחיל בהסתדרות, ביושב-ראש ארגון העובדים, יואב גדסי, ובאנשי המזכירות שנמצאים כאן.
שחר איילון: הכישרון של ארנון בר דוד לרכך, למתן, לדחוף דברים.
שחר איילון: השכל הישר ניצח.
שחר איילון: אני רוצה להגיד תודה מקרב לב ליעל שילוני שעשתה כאן עבודה של הרבה שעות ועדות ועבודת משפטים על חשבון הילדים והבעל.
שחר איילון: השלטון המקומי, קק"ל, כל מי שהיה לו עניין בהסכם הזה הגיע יחד איתנו לעמק השווה.
שחר איילון: גילינו בסופו של דבר את השכל הישר.
שחר איילון: על אנשי הנציבות, הסגן, ראשי האגפים אצלנו בנציבות עברו תקופות לא קלות.
שחר איילון: היו מקרים שהם חזרו לתחנות, חזרו אלי, היו עליהם לחצים מכאן או משם.
שחר איילון: אני רוצה להגיד לכם תודה על התמיכה לאורך כל הדרך.
שחר איילון: אני חושב שאתם חברים אמיתיים.
שחר איילון: לאנשי מזכירות העובדים - אני אומר את זה, כי הם מייצגים גם את הגמלאים וגם את הלוחמים – אני אשמח שבהמשך נטפל בבריאות של הכבאי, בבטיחות שלו.
שחר איילון: יש לנו הרבה מה לעשות.
שחר איילון: אמר נכון יושב-ראש הוועדה שמכאן אנחנו רק מתחילים את הדרך.
שחר איילון: יש לנו דרך ארוכה לעבור.
שחר איילון: הדרך הארוכה הזאת תוביל אותנו – אני מקווה – וגם את מדינת ישראל ליכולת של הצלה וכיבוי ברמות טובות בעולם.
שחר איילון: לאוצר.
שחר איילון: אני לא מקנא בתפקיד שלכם.
שחר איילון: אני חושב שסגן הממונה על התקציבים, אהרל'ה עוזיאלי, ואנשי צוותו עשו עבודה מאוד מאוד קשה.
שחר איילון: כמובן אגף התקציבים שנמצאים כאן היום.
שחר איילון: במעמד ראש הממשלה נחתם היום הסכם יוצא דופן שמשריין את תקציבי הכבאות לשנים הקרובות.
שחר איילון: הוא יאפשר לנו להתפתח באופן הדרגתי לטוב ביותר.
שחר איילון: תודה גם לאנשי אגף התקציבים.
שחר איילון: תודה לאנשי המשרד, אנשי הייעוץ המשפטי שהיו איתנו ועבדו מאחורי הקלעים שעות רבות.
שחר איילון: ליואל ולעודד.
שחר איילון: תודה למנכ"ל.
שחר איילון: אני חושב שגנות התחיל את הדרך.
שחר איילון: הכי טוב זה לתת את בעיטת הסיום.
שחר איילון: הייתה אנקדוטה שנאמרה על ידי סגן שר האוצר על כך שזאת הפעם האחרונה שאנשי האוצר הופכים להיות מנכ"לים, כי אחר כך האוצר משלם ביוקר.
שחר איילון: תודה לשר לביטחון פנים שאני חושב שבימים האחרונים נשכב על הגדר והטיל את כל כובד משקלו שמערך הכבאות יצא לדרך עם תקציבים ראויים ועם תקציבים מתאימים.
שחר איילון: לגבי הוועדה המייעצת.
שחר איילון: אסי לוי מייצג את יושבי הראש.
שחר איילון: אלה אנשים שקנו הרבה מאוד ניסיון במהלך השנים.
שחר איילון: אני אשמח שיהיו לידי כייעוץ וככוח שייתן את הרוח הגבית.
שחר איילון: אם שכחתי מישהו אני מתנצל מראש.
שחר איילון: אני יודע שהיו עוד רבים שתרמו מאחורי הקלעים ובפרונט.
שחר איילון: אמנון, ישר כוח.
שחר איילון: בעזרת ה' נעשה ונצליח.
אמנון כהן: בעזרת ה'.
אמנון כהן: אני רוצה להגיד כמה משפטים להסתדרות.
אמנון כהן: ההסתדרות פה שותף אמיתי בצלע הזה.
אמנון כהן: ארנון, ישר כוח לך.
אמנון כהן: אבי ניסן כבר פותר בעיות בתע"ש.
אמנון כהן: יש לי עוד משימה איתכם לסיים, שזה הנושא של רש"א.
אמנון כהן: יש שם עובדים.
אמנון כהן: אני צריך לסיים את הנושא הזה.
אמנון כהן: אין לנו מערך שיקומי לטובת האסירים.
אמנון כהן: גם שם אני אצטרך את שיתוף הפעולה.
אמנון כהן: אני נהנה לעבוד איתכם בשיתוף פעולה, כי אתם רואים ראייה מערכתית וכוללת, יודעים למתן את הדברים.
אמנון כהן: ישר כוח לך.
אמנון כהן: הרבה בריאות ונחת.
אמנון כהן: החסרתם הרבה שעות מהבית, עבדתם ימים כלילות ולילות כימים.
אמנון כהן: הקב"ה ישלם את השכר.
אריה ביבי: אני מצטרף לכל התודות לאנשים שמנית.
אריה ביבי: אני חושב שכל מילה בסלע.
אריה ביבי: לכל מי שהודית אני מצטרף, רק אני חושב שתם ולא נשלם.
אריה ביבי: לפני 3 וחצי שנים עם כניסתי להיות חבר כנסת כתבתי שכיבוי אש צריך להיות במשרד לביטחון פנים.
אריה ביבי: זה כתוב עם תאריך.
אריה ביבי: למה אני אומר תם לא נשלם?
אריה ביבי: כי אני חושב שגם מד"א צריך להיות במשרד לביטחון פנים.
אריה ביבי: כל כוחות הביטחון צריכים להיות במשרד לביטחון פנים על מנת שידעו לדבר בשפה אחת.
אריה ביבי: את זה אנחנו חייבים.
אריה ביבי: חבל לי שנעשה את זה כשיהיה אסון.
אריה ביבי: אני רוצה לברך את גדסי ואת החברים שלו שעשו עבודה יפה מאוד.
אריה ביבי: הם נכנסו לנושא הפשרה.
אריה ביבי: זה לא היה קל מצידם.
אריה ביבי: תודה לך, אדוני היושב-ראש, ולשחר, ידידי, שהיה פקוד שלי פעם.
אריה ביבי: לחבריי חברי הכנסת שאני יודע שבנושא הזה רצו.
אריה ביבי: אני חושב שהיום זה יום היסטורי.
ניצן הורוביץ: בעניין הזה, חברים, אין אופוזיציה ואין קואליציה.
ניצן הורוביץ: זה יום היסטורי.
ניצן הורוביץ: בהצלחה, שחר.
ניצן הורוביץ: אמרתי לך שתשאיר ליורש אחריך עבודה יפה מאוד שנעשתה פה.
ניצן הורוביץ: אני חושב, אמנון, שזאת ברכה גדולה.
אורי מקלב: אין ספק שמילות הברכה הראשונות צריכות להיות לך כיושב-ראש ועדה.
אורי מקלב: אני גם אמרתי לך במהלך הדיונים.
אורי מקלב: לא פעם פגשתי אותך במליאה לאחר יום של דיון בנושא הרפורמה ואמרתי לך כל הכבוד על כך שעמדת בזה.
אורי מקלב: לא כל הדיונים היו באווירה כזאת חגיגית.
אורי מקלב: חלק מהמאבקים ואי ההסכמות התנקזו לתוך הוועדה.
אורי מקלב: כמובן מגיעה תודה לשר, לשחר שמייצג את כולם.
אורי מקלב: גם אתם עברתם ימים קשים בתוך הבית פנימה.
אורי מקלב: ראינו את זה.
אורי מקלב: זה השתקף.
אורי מקלב: היו ימים לא קלים.
אורי מקלב: הרפורמה הזאת לא דומה לשאר הרפורמות שהיינו רגילים אליהן, בין אם זו הרפורמה במים, הרפורמה בתכנון ובנייה או בתחבורה הציבורית.
אורי מקלב: כאן זאת רפורמה שתלויה בחיי אדם.
אורי מקלב: זה השוני המהותי.
אורי מקלב: הוא מהותי מאוד מעבר לשינויים המבניים הדרמטיים, הפרסונאליים והמנהלתיים שיש ברפורמה הזאת.
אורי מקלב: דבר אחד חשוב להגיד על התקציב.
אורי מקלב: אנחנו יודעים לבקר את הנושא של התקציב.
אורי מקלב: אנחנו יודעים איזה צעד נעשה קדימה.
אורי מקלב: זה לא בכדי ולא דבר של מה בכך.
אורי מקלב: אני חוזר עכשיו מוועדת המשנה בראשותו של זאב בילסקי לגבי ערכות המגן ומוכנות העורף.
אורי מקלב: המצב היום הוא ש-40% מתושבי מדינת ישראל לא מקבלים ערכות מגן.
אורי מקלב: אין להם סיכוי לקבל.
אורי מקלב: אין מחסני חירום.
אורי מקלב: יש משפחות שבהן חלק מהילדים קיבלו והאימא צריכה להחליט למי לתת.
אורי מקלב: מדובר פה בסכום שייעדנו אותו לכבאות.
אורי מקלב: זה דבר שצריך להגיד עליו תודה.
אורי מקלב: אני מבקש שהרפורמה לא תחול על האישיות של לוחמי האש.
אורי מקלב: עשינו רפורמה כללית.
אורי מקלב: באישיות שלהם, במסירות שיש ללוחמי האש כפי שזה בא לידי ביטוי באסון הכרמל אל תיגעו.
אורי מקלב: אנחנו עדים ליותר ויותר שריפות שבהן ראינו את המסירות שלהם.
אורי מקלב: גם לפני הרפורמה הם היו כבאים מעולים ומסורים.
אורי מקלב: בזה אנחנו רוצים שהכובע של כיבוי האש לא ישתנה.
אורי מקלב: אנחנו מאחלים הצלחה לכל התהליך הזה.
זאב בילסקי: אדוני היושב-ראש, אני רוצה להודות לך, גילית פה יכולות בלתי רגילות.
זאב בילסקי: כשראיתי שהפסקת את הישיבה בשבוע שעבר תפסתי את הראש ולרגע אמרתי מה אתה עושה, אבל מסתבר שגם לגבי זה ידעת מה אתה עושה ויצא טוב.
זאב בילסקי: אני, שהייתי קרוב ל-20 שנה מהחיים שלי בצד השני יחד עם האיגודים וראיתי איך לא הצלחנו ואיך עשינו הרבה פחות טוב ממה שיש עכשיו, חש בתחושה נפלאה לגבי הרגע ההיסטורי הזה שבו שדרגנו בצורה משמעותית שירות חשוב מאוד לציבור.
זאב בילסקי: עוד שתי מילים לך, אלון בר דוד.
זאב בילסקי: לא כל כך הכרתי אותך.
זאב בילסקי: מהרגע שהתחלתי לשבת פה בישיבות כל פעם השם שלך עלה לחיוב.
זאב בילסקי: זה משהו שצריך לבדוק, כי כנראה יש משהו ביכולות שלך, בחזון שלך שמצד אחד אתה מייצג את העובדים ואת ההסתדרות.
זאב בילסקי: אני אשמח להיעזר בשירותים שלך גם הלאה במערכות אחרות.
זאב בילסקי: יש לך תרומה נכבדה.
זאב בילסקי: אדוני היושב-ראש, אני רוצה להגיד לך שעשית עמדי חסד גדול.
זאב בילסקי: כשבאתי לפה וראיתי את יואב מחייך רווח לי.
זאב בילסקי: זאת הייתה רק חצי עבודה שעשית בשבילי.
זאב בילסקי: בשבוע האחרון חשבתי לעזוב את רעננה וללכת למקומות אחרים, כי לא יכולתי שיעברו 5 דקות בלי שיחה מאסי.
זאב בילסקי: אם סידרת שאסי איך שנכנסתי חייך אלי, אדוני היושב-ראש, אז זה הדבר הכי טוב שיכולת לעשות בשבילי.
זאב בילסקי: אני רוצה לאחל לכולנו הרבה הצלחה.
יואב גדסי: אני חושב שכל הכבאים במדינת ישראל חייבים לך, לא רק אני וחברי המזכירות.
יואב גדסי: הרבה ברכות על ניהול הוועדה, על כך שתרמת שההסכם יצא לפועל.
יואב גדסי: בשנה האחרונה הרגשתי כמו רב חובל על ספינה בים סוער שצריך להביא את הספינה לחוף מבטחים.
יואב גדסי: אני שמח שעשיתי את זה בעזרת לא מעט אנשים.
יואב גדסי: חלקם יושבים פה.
יואב גדסי: יושב פה אמנון בר דוד.
יואב גדסי: בלי הסיוע של ההסתדרות והגיבוי של אבי ניסן קורן, של יעל, של חבריי חברי המזכירות שתמכו לאורך כל הדרך זה לא היה קורה.
יואב גדסי: מאוד עזרה לי ההסכמה שקיבלתי מכל הוועדים להסכם.
יואב גדסי: התרומה של נציבות הכבאות והצוות שלהם שהלכו איתנו ותרמו במו"מ.
יואב גדסי: גם היסודות שהונחו על ידי גנות בשלבים הראשונים, בהמשך עם המנכ"ל רותם פלג, עם אנשי האוצר שאני מודה לכם שבסופו של דבר הצלחנו להגיע להבנות.
יואב גדסי: כשהיום אנחנו רואים את עצמנו בדרך להיות עובדי מדינה אנחנו יכולים לבוא לנציבות המדינה ולהגיד שהבאנו נדוניה של מיליארד שקל.
יואב גדסי: זה לא מעט.
יואב גדסי: לא באנו בידיים ריקות.
יואב גדסי: אני יכול רק לומר לכולנו, לי, לחברים שלי ולנציב הכבאות שחובת ההוכחה היום היא עלינו.
יואב גדסי: אנחנו צריכים לתת שירות יותר טוב לעם ישראל ממה שנתנו עד היום בכלים המועטים ובכוח האדם המועט שהיה לנו.
יואב גדסי: עשינו את המיטב.
יואב גדסי: אני מקווה שנוכל לתת שירות יותר טוב.
יואב גדסי: אי אפשר לא להגיד תודה לכל חברי הכנסת שהתמידו, באו וזה היה חשוב להם.
יואב גדסי: תודה לכם, ביילסקי, מקלב, הורוביץ.
יואב גדסי: תודה לאריה ביבי שהיינו משגעים אותו.
יואב גדסי: תודה לחברי הוועדה וליועצים המשפטיים.
יואב גדסי: ישר כוח.
יואב גדסי: זאת בשורה לעם ישראל.
יואב גדסי: אני מודה לכולכם.
אמנון כהן: לוחמי האש, ישר כוח לכם.
אמנון כהן: יש לכם משימה חשובה להמשיך לייצג ולעשות את העבודה.
אמנון כהן: המדינה עומדת מאחוריכם.
אמנון כהן: לא רצינו לעזוב אתכם וגם לא עזבנו אתכם.
אמנון כהן: אנחנו איתכם גם בהמשך.
אמנון כהן: עלו והצליחו.
אמנון כהן: תשמרו על המשפחות.
אמנון כהן: כל טוב, הישיבה נעולה.
אורי מקלב: אני מתכבד לפתוח ישיבה מיוחדת של ועדת הפנים.
אורי מקלב: הנושא הוא צו הרשויות המקומיות (אכיפה סביבתית – סמכויות פקחים) (שינוי התוספת לחוק), התשע"ב-2012 – פסולת זיהומית.
אורי מקלב: אני ממלא את מקומו של היושב-ראש הקבוע.
אורי מקלב: משרד הפנים, בבקשה.
אורית מלמד: חוק הרשויות המקומיות ( אכיפה סביבתית – סמכויות פקחים) מאפשר להסמיך פקחים של רשויות מקומיות לאכוף את חיקוקי הסביבה שבתוספת לחוק.
אורית מלמד: יש בתוספת רשימה של חוקים.
אורית מלמד: אנחנו מבקשים להוסיף לתוספת את תקנות בריאות העם (טיפול בפסולת במוסדות רפואיים), התשנ"ז – 1997.
אורית מלמד: המשמעות היא שפקחים של רשויות מקומיות יוכלו לאכוף את ההוראות בתקנות ולפקח על ביצוען.
אורית מלמד: התקנות האלו קובעות מה הוא הטיפול בפסולת במוסדות רפואיים.
אורית מלמד: אנחנו חושבים שיש חשיבות לטפל בפסולת הזיהומית.
אורית מלמד: יש לזה משמעויות מבחינת שמירה על בריאות הציבור והגנה על הסביבה.
אורית מלמד: השינוי של התוספת טעון אישור של ועדת הפנים והגנת הסביבה, כמו כן אישור של השר לביטחון פנים.
אורית מלמד: קיבלנו את ההסכמה שלו ואת ההסכמה של השר הממונה על החיקוק.
אורית מלמד: במקרה הזה זה שר הבריאות.
אורית מלמד: שניהם הסכימו.
אורית מלמד: העברנו לוועדה את המסקנות שלהם.
זאב פיש: יש איזו שהיא התניה מסוימת.
אורי מקלב: מתי התקנות האלו אושרו?
אורית מלמד: התקנות מ-1997.
אורית מלמד: חוק הרשויות המקומיות הוא חוק מ-2008, התקנות מ-1997.
אורי מקלב: לא, התקנות החדשות.
אורי מקלב: את אומרת שיש תקנות שאת רוצה שהפיקוח יפקח.
אורית מלמד: אלו לא תקנות חדשות.
אורית מלמד: התקנות משנת 1997.
אורית מלמד: אנחנו חושבים שנכון להוסיף אותן לתוספת לחוק כך שהרשויות המקומיות יאכפו גם אותן.
זאב פיש: אנחנו הסכמנו, רק יש לנו תנאי אחד.
זאב פיש: אנחנו רוצים שהפקחים מהרשות המקומית שיעשו את הפיקוח יהיו פקחים מקצועיים כפי שזה מוגדר בתקנות של כשירויות עובדים ברשויות המקומיות.
זאב פיש: זה צריך להיות תברואן או כל מה שמופיע שם.
זאב פיש: זה בכל זאת איזו שהיא סוגיה מקצועית.
זאב פיש: צריכים לדעת להפריד בין פסולת זיהומית, על כל המשתמע, לבין פסולת אחרת.
זאב פיש: אי אפשר לתת את זה לכל אדם.
זאב פיש: מבחינתנו זה בסדר, אנחנו בעד.
אורי מקלב: זאת נקודה חשובה שאתה מעלה.
אורי מקלב: כשמדברים על פיקוח עירוני, אז על פי רוב אוכף את זה הפיקוח העירוני, לא התברואן.
זאב פיש: זה בדיוק העניין.
זאב פיש: לכל רשות מקומית יש אגף פיקוח.
זאב פיש: יש פקחים שעושים פיקוח על דוחות חניה, יש פקחים שעושים פיקוח על עסקים.
זאב פיש: הפקחים שעושים פיקוח על עסקים צריכים להיות אנשים מקצועיים.
זאב פיש: אין כמעט רשות מקומית שאין בה תברואנים.
זאב פיש: את התברואנים משרד הבריאות מכשיר ומסמיך כבר איזה 50 שנה.
זאב פיש: יש אלפים רבים של תברואנים ברשויות המקומיות.
זאב פיש: חבל שהם לא ינוצלו לצורך הפיקוח החשוב הזה.
מיכל גולדברג: זאת בהחלט הערה חשובה.
מיכל גולדברג: קיימת התייחסות לכך בחוק.
מיכל גולדברג: את התוספת לחוק אנחנו מתקנים עכשיו.
מיכל גולדברג: סעיף 3(א)(2) לחוק מתייחס להכשרות שעל אותם פקחים לעבור.
מיכל גולדברג: מדובר בהכשרה לפי הנחיות של שר הפנים, בתיאום עם שר הבריאות שממונה על ביצוע אותו חיקוק.
מיכל גולדברג: כדאי שתתאמו את הנושא הזה עם משרד הפנים.
תומר רוזנר: חוק אכיפה סביבתית כמו חוקים נוספים שהוועדה הזאת והכנסת אישרו מעוררים קושי ובעיה שיוצרת איזה שהוא סוג של סיכול כוונת המחוקק באמצעות טיפול לקוי של משרדי הממשלה.
תומר רוזנר: חוק אכיפה סביבתית חוקק בשנת 2008, כלומר לפני 4 שנים.
תומר רוזנר: לגבי שליש מהחיקוקים שלגביהם הוא חל לא ניתן להפעיל אותו.
תומר רוזנר: הסיבה לכך היא שהמשרדים הרלוונטיים לא טרחו במשך 4 שנים לגבש את תכנית ההכשרה הנדרשת לפקחים, דבר שהוא בלתי סביר בעליל.
תומר רוזנר: התופעה הזאת לא רק קיימת בחוק הזה.
תומר רוזנר: גם בנושא, כפי שאדוני מכיר, של השיטור הקהילתי נתקלנו בבעיה דומה.
תומר רוזנר: החוק נחקק כהוראת שעה באוגוסט שנה שעברה.
תומר רוזנר: לקח למשרד הפנים ולמשרד לביטחון פנים למעלה מחצי שנה לגבש את תכנית ההכשרה.
תומר רוזנר: נשאלת כאן השאלה מתי משרד הבריאות יוכל להעביר את תכנית ההכשרה הנדרשת לצורך העניין הזה למשרד הפנים כדי שהוא יוכל לטפל בנושא הזה, לא להיתקל במצב שבו נחכה 4 שנים עד שמשרד הבריאות ומשרד הפנים יועילו לגבש את תכנית ההכשרה.
אורי מקלב: הם לא דורשים הכשרה מיוחדת.
אורי מקלב: משרד הבריאות אומר שאפשר להשתמש בתברואן העירוני.
אורי מקלב: הוא אומר שאותו פקח עירוני שיכול לתת דוחות על פסולת בנייה, יכול גם לתת דוחות על פסולת רפואית.
תומר רוזנר: גם זאת אפשרות.
תומר רוזנר: אם הגורמים המקצועיים במשרד הבריאות מוכנים להעביר מכתב למשרד הפנים על כך שמבחינתם זה יהיה תברואן הרשות ואין צורך בתכנית הכשרה נוספת ומיוחדת, אנחנו פותרים חצי מהבעיה.
אורי מקלב: נציג משרד הבריאות אמר את זה לפרוטוקול.
אורי מקלב: אני חושב שנכון מה שאמר היועץ המשפטי.
אורי מקלב: צריך לעשות את זה בצורה רשמית כך שמי שמוסמך יוכל לאכוף את החוק הזה גם בבתי חולים.
אורי מקלב: כאן מדובר על פסולת רפואית או על פסולת זיהומית.
זאב פיש: פסולת לסוגיה.
זאב פיש: במקרה הספציפי הזה זאת פסולת זיהומית, אבל אנחנו מתייחסים לפסולת לסוגיה.
זאב פיש: אני לא צריך לעשות שום הכשרה.
תומר רוזנר: מעולה.
תומר רוזנר: תעביר את זה במכתב.
זאב פיש: כתבנו.
תומר רוזנר: שהמנכ"ל שלכם יעביר בכתב למשרד הפנים שאין צורך בתכנית הכשרה מיוחדת.
זאב פיש: תברואנים מוסמכים.
תומר רוזנר: מאה אחוז.
תומר רוזנר: תכתבו את זה בכתב למשרד הפנים.
תומר רוזנר: בינתיים משרד הפנים יגבש את תכנית ההכשרה.
אורי מקלב: אתה טוען שלתברואן העירוני אין שום הכשרה לנושא הזה?
תומר רוזנר: משרדי הממשלה נתלים בכך שהחוק מחייב הכנת תכנית הכשרה, לכן הם מכשילים את החוק.
תומר רוזנר: במשך 4 שנים לא גובשה, כביכול, תכנית הכשרה.
תומר רוזנר: זה משהו שהוא כנראה מאוד מורכב.
תומר רוזנר: 4 שנים לקח לגבש תכנית הכשרה לגבי שליש מהחיקוקים שמופיעים בחוק.
זאב פיש: אני מבקש לסייג את ההערה הזאת ממשרד הבריאות, כי משרד הבריאות עושה 50 שנה את ההכשרה הזאת.
תומר רוזנר: אני לא דיברתי על..
זאב פיש: לפני שנולדנו.
תומר רוזנר: אני שמח שמשרד הבריאות מודיע שאין לו צורך.
תומר רוזנר: אני שואל עכשיו את משרד הפנים מתי הם חושבים תגובש תכנית ההכשרה לצורך החוק הזה.
אורית מלמד: לגבי חיקוקי הסביבה היותר מורכבים אמור להיפתח קורס בחודש נובמבר.
תומר רוזנר: אבל תכנית ההכשרה לא פורסמה.
אורית מלמד: תכנית ההכשרה של החוקים שכן קוימו קורסים לגביהם פורסמה בחוזר מנכ"ל שמפנה לאתר.
אורית מלמד: באתר משרד הפנים כתובה כל התכנית.
תומר רוזנר: שמתייחסת לשני שליש.
אורית מלמד: שמתייחסת לחוקים שלגביהם הייתה פחות בעיה לקבוע את תכנית ההכשרה, זאת אומרת החוקים היותר בסיסיים.
אורית מלמד: היו חוקים יותר מורכבים שלקבוע את תכנית ההכשרה שלהם היה תהליך יותר מורכב.
אורית מלמד: כפי שאמרתי, בחודש נובמבר ייפתח קורס שמעביר מפעל גליל מערבי אצלנו.
אורי מקלב: לעובדי הרשויות המקומיות?
תומר רוזנר: מתי נכנס הסיפור של התקנות האלו?
תומר רוזנר: מתי אתם מעריכים שתהיה תכנית הכשרה?
אורית מלמד: כמובן שמשרד הבריאות יצטרך להעביר לנו..
תומר רוזנר: הוא העביר.
תומר רוזנר: הוא הודיע לך עכשיו שאין לו דרישות מיוחדות.
זאב פיש: הקורס של תברואנים מוסמכים זה קורס שמהווה את שדירת הפיקוח של הרשויות המקומיות בכל הנושאים.
זאב פיש: אחד מהם - אפילו לא העיקרי שבהם - זה נושא הפסולת.
זאב פיש: משרד הפנים יודע שזה הקורס המקצועי המינימאלי שמשרד הבריאות דורש לפיקוח על כל נושא התברואה.
זאב פיש: הקורס הזה עובד.
זאב פיש: כרגע יש קורס שיש בו תלמידים מקרב הרשויות המקומיות.
זאב פיש: כל בוגר כזה יכול לעשות פיקוח טוב מאוד על כל פסולת, לא רק על פסולת זיהומית.
זאב פיש: התכנית עובדת, לא צריך לעשות שום דבר חדש.
זאב פיש: משרד הפנים יודע שזה קיים.
תומר רוזנר: היא התחילה לומר שהיא מחכה שמשרד הבריאות יעביר לה..
זאב פיש: משרד הבריאות העביר.
זאב פיש: משרד הבריאות אומר עכשיו באופן פורמאלי שהקורס הזה.
זאב פיש: .
אורי מקלב: הוא מכסה גם על התחומים האלה.
זאב פיש: הוא מכסה גם מסעדות, מים, ביוב.
אורי מקלב: האזנתי טוב לדבריך.
אורי מקלב: אמרת שלפי דעתך בכל רשות קיים תברואן.
זאב פיש: כמעט בכל רשות.
זאב פיש: אולי ברשויות בודדות.
אורי מקלב: מה מונע לעשות ולהפעיל את האכיפה הזאת לפי המצב הקיים היום?
אורי מקלב: רק האישור שלנו.
אורי מקלב: .?
זאב פיש: לדעתי כן.
זאב פיש: כך אני התרשמתי.
תומר רוזנר: משרד הפנים הודיע, ובצדק, שצריכה להיקבע תכנית הכשרה.
תומר רוזנר: ההכשרה הזאת לא צריכה להיות בתיאום בין המשרד הרלוונטי – במקרה הזה משרד הבריאות - למשרד הפנים.
תומר רוזנר: משרד הבריאות מודיע באופן חגיגי, ואני מציע שהוא יודיע את זה גם במכתב רשמי, שמבחינתו ההכשרה הנדרשת היא סיום קורס תברואנים מוסמכים.
זאב פיש: קורס תברואנים מוסמכים, או כפי שכתוב בתקנות לכשירויות עובדים ברשויות מקומיות, שזה גם השכלה אקדמית.
זאב פיש: לצורך העניין לא צריך אקדמאי שיעשה את הפיקוח, אבל בהחלט המינימום הוא תברואן מוסמך.
תומר רוזנר: בהינתן העובדה הזאת, מתי חושב משרד הפנים.
תומר רוזנר: .?
אורית מלמד: יש לנו מחלקה במשרד שמטפלת בהדרכה.
אורית מלמד: אני אעביר להם את הפרטים האלה כדי שהם יתחילו להריץ..
תומר רוזנר: אנחנו רוצים לדעת מתי.
אורי מקלב: למה צריך תכנית הכשרה כשמשרד הבריאות אומר שמספק אותו גם תברואן מוסמך?
אורי מקלב: איזו תוספת צריך?
אורי מקלב: מחליטים שכל תברואן עירוני מוסמך.
תומר רוזנר: יכולה להתקבל החלטה כזאת, אבל משרד הפנים צריך לקבל אותה.
אורי מקלב: אתם לא צריכים הכשרה.
אורי מקלב: אתם צריכים לקבל החלטה לאמץ את ההמלצות של משרד הבריאות ולהפעיל את זה.
אורי מקלב: אומר תומר בצדק שזה יכול להיות שנתיים.
אורית מלמד: אנחנו נהגנו להעביר את הקורסים.
אורי מקלב: אלה אותם קורסים שהיו עד עכשיו.
אורית מלמד: אני רק מסבירה מה הייתה הפרוצדורה.
אורית מלמד: אנחנו חשבנו שנכון רק לקבוע את התכנית, אלא ממש..
אורי מקלב: צפה פה נקודה אחרת.
אורי מקלב: מתקיימים קורסים והתקיימו גם בעבר.
אורי מקלב: גם כיום, ברגע נתון כזה, יש מינימום של עשרות פקחי תברואה מוסמכים שמסתובבים בכל הרשויות.
אורי מקלב: אני מניח שבאותן רשויות שיש בהן בתי חולים יש כאלה.
אורי מקלב: הם מבחינתם יכולים לתת הוראה בחוזר מנכ"ל שאפשר להפעיל את האכיפה הזאת.
אורית מלמד: זה אמור להיות משהו ממש קצר.
אורית מלמד: קשה לי להתחייב על תאריך ספציפי, אבל זה נראה לי משהו מאוד קצר.
אורית מלמד: התכנית כבר קיימת, רק צריך להוציא מכתב.
אורי מקלב: אנחנו יכולים לתת זמן של 3 חודשים?
גבריאלה פיסמן: אדוני היושב-ראש, רק אם אפשר הבהרה קטנה לעניין ההכשרה שנדרשת לפי חוק הרשויות המקומיות.
גבריאלה פיסמן: נדרשת הכשרה משני סוגים או בשני כובעים.
גבריאלה פיסמן: ההכשרה שמדובר עליה כרגע היא הכשרה מקצועית וספציפית לעניין חיקוק.
גבריאלה פיסמן: בנוסף להכשרה הזאת נדרשת הכשרה לעניין הסמכויות המפורטות בחוק, שזאת הכשרה שהיא באישור השר לביטחון פנים.
גבריאלה פיסמן: זאת ההכשרה שדיברה עליה אורית שביחס אליה, בין היתר, מתקיימים הקורסים.
גבריאלה פיסמן: מכל מקום נדרשת הכשרה שהיא מעבר להכשרה המקצועית.
אורי מקלב: את מדברת על סעיפי החוק, מה הם אמורים לתת.
אורי מקלב: זאת באמת הכשרה קצרה.
אורי מקלב: הוא אחד שיודע, רק הוא צריך להרחיב את הידע שלו בתחום של פסולת זיהומית.
אורי מקלב: צריך הרחבה של התקנות שאושרו.
אורי מקלב: השאלה אם 3 חודשים שנתנו זה לא זמן קצר מידי.
תומר רוזנר: רק רציתי לשאול מבחינת הפקחים שכבר הוסמכו.
תומר רוזנר: כמה פקחים כבר הוכשרו במשך 4 שנים?
אורית מלמד: קיבלתי נתונים.
אורית מלמד: מהמפעל אצלנו מסרו שהוכשרו כ-445 פקחים ברשויות מקומיות.
אורי מקלב: זה החוק שאושר ב-2008?
תומר רוזנר: החיקוקים שבהם כבר קיימת תכנית הכשרה וכנראה בוצעו הכשרות הם חיקוקי סביבה שעוסקים במחזור פסולת, בצמיגים, בפיקדון על מכלי משקה ובעוד שורה של חיקוקים סביבתיים.
אורי מקלב: אנחנו ניתן עוד חצי שנה בעניין הזה.
אורית מלמד: משרד הבריאות דיבר על כך שיש כבר תברואנים ברשויות המקומיות שהם אלה שהוסמכו.